Aarberg (distrikto)

La distrikto Aarberg (en Esperanto ankaŭ distrikto Arbergo estis ĝis la 31-a de decembro 2009 administra unuo de Kantono Berno. Ĝi havis 34229 loĝantojn la 31-an de decembro 2008. Ĝia ĉefurbo estas la samnoma komunumo Aarberg. Kun efiko de la 1-a de januaro 2010 ĝi estis integrita al la nova administra distrikto Seeland.

 Geografio 
La distrikto Aarberg etendiĝas nordokcidente de la federacia urbo Berno en la oriento de la tiel nomita Selando en la Svisa Mezlando, en kies suda parto fluas la rivero Aro.

 Ekonomio 
La regiono Aarberg unuflanke estas tre frukta kaj grava kultivejo por legomoj, aliflanke en la regiono setlas diversaj gravaj industrientreprenoj.

 Trafiko 
Trapasas la distrikton la trajnlinio de Berno al Bielo kaj de Büren ĉe Aro al Kerzers, krome la svisa aŭtovojo A6.

 Historio 
La hodiaŭa distrikto Aarberg en la 13-a jarcento ĝis la jaro 1358 estis nobela senjorujo. De 1376 ĝis la Helveta Revolucio en la jaro 1798 Aarberg estis berna kamparvoktejo. Dum la tempo de la Helveta Respubliko de 1798 ĝis 1803 la iama voktejo Aarberg formis parton de la helveta distrikto Zollikofen. Ek de 1803 ĝis 1831 ĝi estis berna ĉefdistrikto kaj al ĝi aliĝis ankaŭ la komunumoj Meikirch, Rapperswil, Schüpfen kaj Seedorf kaj ek de 1831 ĝi estas distrikto de Kantono Berno. La distrikto apartenas ekde la 1997 al la administra regiono Ĵuraso-Selando kun terenregistro en Büren ĉe Aro.

 Komunumoj de la distrikto Aarberg 
La distrikto Arberg konsistas (stato en 2009) el 12 komunumoj, el kiuj Lyss estas la plej granda. Lyss kaj Aarberg estas urboj, Lyss pro ĝia grandeco kaj Aarberg pro ĝia historia urborajto. Jen la listo:

 Blazono Nomo Loĝantoj(2008-12-31) Areoen km² Komunumkodo 35ra|Aarberg Aarberg  3963  7,9 0301 35ra|Bargen BE Bargen  986  7,9 0302 35ra|Grossaffoltern Grossaffoltern  2823  15,1 0303 35ra|Kallnach Kallnach  1513  10,6 0304 35ra|Kappelen Kappelen  1194  10,9 0305 35ra|Lyss Lyss  11423  11,8 0306 35ra|Meikirch Meikirch  10,3  xx 0307 35ra|Niederkirch ĉe Kallnach Niederkirch ĉe Kallnach  286  4,6 0308 35ra|Radelfingen Radelfingen  1178  14,7 0309 35ra|Rapperswil BE Rapperswil  2120  18,2 0310 35ra|Schüpfen Schüpfen  3374  19,8 0311 35ra|Seedorf Seedorf  2989  20,9 0312 Totale 12  24229  152,7 0201

 Eksteraj ligiloj 
 La distrikto Aarberg en la Historia Leksikono de Svislando
 Retpaĝo de la prefektejo Aarberg

!